قل هذه سبيلي ادعو الى الله على وسبحان الله وما انا من المشركين الحمد لله وكفى وصلاة وسلاما على عباده الذين اصطفى. اللهم لك الحمد كله ولك الملك كله وبيدك الخير كله واليك
الامر كله. اللهم صل على عبدك ونبيك وحبيبك ووليك وصفيك محمد. صلى الله عليه وسلم. كان بين الناس رجلا وكان بين الرجال بطلا. وكان بين الابطال مثلا. فعليه افضل الصلوات من رب العالمين الى يوم الدين. اللهم صل على عبدك محمد
عدد خلقك ورضا نفسك وزنة عرشك ومداد كلماتك. ثم اما بعد انا عايزكم معي النهاردة ان شاء الله يا جماعة ما حدش يبطل لسانه معي كلمة عليه الصلاة والسلام. انا هاكلمكم النهاردة عن شوق الكون كله لسيدنا محمد. عن حب الله لسيدنا محمد عن مقام ربنا عن مقام سيدنا محمد
في الكون عند الحجر وعند الشجر وعند ملائكة السماوات والارض وفي كل حاجة. هاكلمكم ان سيدنا محمد ما حطش ايده على صدر الا ربنا هداه. ما حطش ايده على مرض اللي ربنا شفاه. ما حطش ايده على شيء الا ربنا جاب فيه البركة. هاكلمكم عن حبيب الله. طلع البدر علينا. عن البدر اللي ربنا نور به سماء حياتنا
البدر اللي ربنا نور به كل شيء في حياتنا نور حياتنا. النور اللي ربنا اداه لنا عليه الصلاة والسلام. هاكلمكم قد ايه كان شخصية مبهرة. كان شخصية عظيمة. بهر العرب
زمان وبهر الكفار اللي بيشتموا فيه الوقت بهرهم. عليه الصلاة والسلام. هنتكلم عن حبيب الله السراج المنير اللي ربنا ارسله الينا انا مش عايز لسانك ولا لسانك يبطل لحظة. عليه الصلاة والسلام. عليه الصلاة والسلام. بادئ ذي بدء. انا باقول لكم يا جماعة ان هذا الدين
ولن يموت ولو قدر له ان يموت لمات يوم مات محمد ابن عبدالله. فاكرين ان هم هيموتوا نور ربنا ودين ربنا. انهم يشتموا في النبي ان هذا الدين لا ولن يموت. ولو قدر له ان يموت لمات يوم مات رسول الله وارتدت قبائل العرب. ولم تعد تقام خطبة الجمعة في جزيرة العرب كلها الا
في اربع مساجد واحاطت جيوش المرتدين بالمدينة المنورة واحد الصحابة قال لسيدنا ابو بكر يا خليفة رسول الله الزم بيتك واغلق عليك بابك لا طاقة لنا بحرب العرب جميعا. واعبد ربك حتى يأتيك اليقين. وما مر عامان الا ودحرت جيوش المرتدين. وكانت جيوش المسلمين
عند موت ابو بكر بعد سنتين بتحاصر اعزم امبراطوريتين في العالم. الفرس والروم. ان هذا الدين لا. لا لا ولن يموت. ولو قدر له ان يموت لمتى يوم جاءت سبع حملات صليبية مسعورة يقودها قوات اوروبا وقساوسة اوروبا سبع حملات صلبية مسعورة. وتسعين الف مسلم اتقتلوا
في بيت المقدس في يوم واحد لغاية ما الجثث بقت متعفنة في الشوارع. ولغاية الركب بتاعة الخيول غاصت في دماء المسلمين. وبدأ الجنود بتوع الحملات الصليبية يشووا جسس اطفال المسلمين وياكلوها من الحقد على الاسلام. المسجد الاقصى اتقفلت الصلاة فيه وعلقت عليه الصلبان وهو قبة الصخرة. المساجد
اتحولت لاسطبلات وكنايس. كل ده حصل يا جماعة لغاية ما ربنا فجر الصحوة الاسلامية في العالم الاسلامي. وقام صلاح الدين الايوبي وحارب اتنين وخمسين معركة الله يرحمه اتنين وخمسين معركة كان واحدة منهم بس حطين وعادت الصلاة للمسجد الاقصى معد واحد وتسعين سنة انقطاع عن الصلاة
في اليهود بقى لهم ستين سنة يا جماعة. ان هذا الدين لا. لا لا ولن يموت. ولو قدر له ان يموت لمات يوم جاء التتار. واسقطه الخلافة عباسية وجابوا الخليفة حطوه في شوال وضربوه بالانعال لغاية ما قتلوه
وقتلوا قعدوا شهر كامل يقتلوا في المسلمين. لغاية ما الف الف موسم مليون مسلم ومسلمة اتقتلوا. وبقت الجماجم زي الجبال في شوارع بغداد. ثم ما انفجرت الصحوة الاسلامية في العالم الاسلامي وقام خير اجناد الارض من مصر بقيادة قطز وحارب قدس ودحر التتار ثم حدست المعجزة
رهيبة. التتار اللي كانوا محتليننا كلهم دخلوا في الاسلام. ان هذا الدين لا ولن يموت. ولو قدر له ان يموت لمات يوم في القرن اللي فات. لما الشيوعية والعلمانية وخلاص ثم تنفجر الصحوة الاسلامية. في العالم الاسلامي كله في الدول الاسلامية وبرة الدول الاسلامية في الرجال والنساء في الاطفال والكبار
في المدن والقرى والنجوع والمراكز وكل مكان. سامضي وان كان دربي طويل وان كان فيه يقيم الردى. يرون بيد شوكة من كل جنب ولكن ارى الورد والمورد اسير اسير وكن لي ضياء ونور لاني اتبعت
نبي الهدى نبي الهدى البدر اللي طلع علينا. طلع البدر علينا يوم ما جه سيدنا محمد عليه الصلاة والسلام. لماذا محمد؟ ليه محمد؟ ليه بيشتموا محمد لماذا محمد؟ لانه الحق والباطل لازم يكره الحق. وهم عارفين ان هو الحق. لماذا محمد؟ لانه الدين الوحيد اللي كل الاديان التانية بيتصرف عليها
عشان تنتشر وده الدين الوحيد اللي بينتشر حتى وهو بيتحارب هيتجننوا. كل ما يشتموا فيه يزيد. كل ما يشتموا فيه النبي الدين يزيد. كل ما يحاولوا يحاربوا القرآن الدين يزيد
غباء في غباء مش راضيين يفهموا. لانه بتاع ربنا. لمازا محمد؟ لانه البدر المنور في سماء الكون كله وكل ما يبصوا للبدر ونوره يحقده وما يقدروش يستحملوا طلع البدر علينا. انا عايز اكلمكم الليل النهاردة يا جماعة عن شوق الكون كله لحبيب الله. قد ايه الكون كله مشتاق للرسول. قد ايه الحجر والشجر والحصى
قد ايه حيطان البحر بتصلي على رسول الله؟ قد ايه نمل الجحور النمل اللي تحت السجاجيد في بيتك وبيتك الوقتي. بيصلي على رسول الله صلى الله عليه وسلم حبيب الله اللي الكون كله مشتاق له. لما مات رسول الله انس بيقول ولما مات اظلم كل شيء. الكون كله حزن على
النبي لما مات عليه الصلاة والسلام. الحيتان مش الرسول قال ان الحيتان في البحر وحتى النمل في الجحور بيصلوا على معلم الناس الخير بيصلوا على معلم وفيه حد علمنا الخير اكتر منك يا رسول الله. يعني حيتان البحر بتصلي على رسول الله. يعني نمل الجحور بيصلي على
رسول الله ده الرسول الحصى اتحط في ايده الحصى سبح ربنا. الحصى حصواية حصواية عارفاك يا رسول الله. يا حبيب الله اللي ايدك ما اتحطتش على حاجة الا وجات فيها البركة. لما اتحطت ايديك في الطعام البركة جت في اكل الجيش كله. يا اللي ايديك ما اتحطتش على صدري لو تنزلت عليه الهداية
الشاب اللي كان جاي عايز يزني حطيت صدرك على صدره. ايدك على صدره. الهداية نزلت في قلبه. يا اللي ايدك ما اتحطتش على مرض الا وربنا شفاه على عين سيدنا علي ابن ابي
شفيت على رجل الصحابي المكسور شفيت عليه الصلاة والسلام. يا رسول الله يا حبيب الله ان الله وملائكته يصلون على النبي ملايكة السماوات السبع يا رب السبع سماوات مليارات المليارات بالملايكة يا رب. بتحب رسول الله وعارفة رسول الله. لما طلع مع جبريل في رحلة المعراج
فكل ما يخبطوا على باب من ابواب السماء يقولوا ومن معك؟ يقول محمد يقول اهو قد بعث هو بعثة رسول الله اخيرا جيت يا رسول الله الكون كله كان مستنيك. الكون كله كان ضلمة لغاية ما انت نورته يا حبيب الله. عليه الصلاة والسلام
جزع الشجرة لما كان بيخطب عليه. وبعد كده الصحابة عملوا له منبر خشب. الجزع تأوه تأوى من فراق حبيب الله. الجزع عارفه والحصى صخر في صحيح مسلم النبي عليه الصلاة والسلام بيقول اني لاعلم حجر. حجر يا جماعة حجر. حجر يا اللي قلوبنا بقت اشد من الحجر. كان يسلم علي في
مكة اني لاعرفه الان. الحجر عارف رسول الله صلى الله عليه وسلم. كان فيه قط صح عن رسول الله حديس صحيح. كان فيه قط في بيت النبي عليه الصلاة والسلام. كان لما النبي
يخرج يلعب ويطلع وينط اول ما النبي يدخل يسكن خالص وقارا واجلالا لرسول الله صلى الله عليه وسلم. الجمل لما النبي دخل في حديقة لقى الجمل عينيه زرفت. النبي قعد يحسس عليه. فالجمل اشتكى للنبي حديس صحيح والله العزيم يا جماعة. حديس صحيح. وراح النبي لصاحب الجمل قال له
انك تجيعه وتدئبه. انت انت ما فيش في قلبك رحمة. الجمل عارف رسول الله. عليه الصلاة والسلام. انت حبيته ولا لسه؟ حبيتيه ولا لسه لسة ما حبتهوش ؟ لسة لسانكم ما اشتغلش عليه الصلاة والسلام. يلا يا جماعة. يلا معي قلوبكم ولسانكم. انا عايز قلبك الليلة يبقى معي. قلبك الليلة يبقى مع حبيب الله عليه
والسلام عليه الصلاة والسلام. ثم بعد كده انا عايز اقول لكم قد ايه كان شخصية مبهرة. قد ايه بهر كل اللي شافوه. النبي لما وقف قدام المشركين قرأ عليهم سورة النجم
كلهم سجدوا منبهرين. النبي كان شخصية بتبهر اي حد يقابلها. ابو لهب وابو جهل وعقبة بن ابي معيط. وامية بن خلف مرغوا جباههم في التراب لما سمعوا سورة النجم من رسول الله صلى الله عليه وسلم. لما النبي عليه الصلاة والسلام كان في واحد اسمه ضماد في الجزيرة العربية كان بيعالج كان طبيب يعني. فسمع عن النبي
لا لا ده باين له يعني ايه باهين محمد مصاب بالجنون راح قال له يا محمد يا محمد انا انا بابرئ من الجنون قل لي انت ما لك وانا اشفيك يا محمد. فقال
رسول الله صلى الله عليه وسلم كلمتين من بوق النبي جابوه بالضربة القاضية. ان الحمد لله نحمده ونستعين به ونستهديه ونستغفره ونعوذ بالله من شرور انفسنا ومن سيئات اعمالنا. لسة النبي ما كملش. قال له ايه! ايه
ماذا تقول؟ الراجل بتاع رقى وبتاع حاجات قال له انت بتقول ايه ؟ النبي قعد له الكلام تاني. قال له ماذا افعل حتى ادخل في دينك؟ ما استحملش كلمتين من النبي. الطفايل
عمرو الدوسي لما المشركين قالوا له خد بالك محمد هيسحرك. حط القطن في ودانه وبعد كده لما لقى النبي بيصلي في الحرم راح قال طب ما انا راجل عاقل ما اسمعوا سمعوا كلمتين
دخل في دين الله سبحانه وتعالى. عليه الصلاة والسلام. لما عبد الله ابن سلام الحبر اليهودي حاخام يهودي كبير جدا. شاف النبي اول ما دخل المدينة بص لوشه وقال له
اه اشهد ان هذا الوجه ليس بوجه كذاب. ده وشه كله صدق. ده كله نور. ده كله رحمة من الله الوش المنور ده لا يمكن يكون كداب ابدا ودخل في الاسلام. دخل في الاسلام عشان حبيب الله. الغرب الوقتي اللي بيشتمه في النبي يا جماعة منبهرين به. ومؤلفين كتب
وعظمت انا والله العظيم. عندي يعني جبت كتب في مكتبتي كتاب لقسيس اسمه ديفيد بنيامين كيلداني. الكتاب اسلم وبقى اسمه عبدالاحد داوود. عارفين بنيامين كلدان اللي هو عبد الاحد داود بيقول ايه
بيقول ان النبي عليه الصلاة والسلام اكبر معجزة في الاسلام اسمه. اللي هو ايه ؟ محمد. فليه ؟ قال لان البشارات اللي بشرت في التوراة والانجيل بشرت بواحد اسمه محمد
والاسم ده ما كانش بيتسمى اصلا عند العرب. لما ييجي واحد يتسمى محمد يقول لي ما بتحصلش ويقول انا النبي. وبعد كده ربنا ينصره يبقى يقينا هو ده النبي فعلا عليه
الصلاة والسلام. قص تاني اسمه انس اسلم والف كتاب اسمه تحفة القريب جبته برضو. وخس اسمه ابراهيم خليل فيلبس بقى اسمه ابراهيم خليل احمد. قال لي في كتب وجبتها كلهم منبهرين يا جماعة. يقول لك ده النبي مزكور في التوراة
جاء الله من ساعير. جاء الله من سعير. سعير اللي هي مكان نزول سيدنا عيسى. واشرق من من سيناء. اللي هو مكان نزول سيدنا موسى. وتجلى من فار اللي هو مكة اللي هو مكان نزول سيدنا محمد. وجاء من فئران ومعه عشرة الاف قديس. العشر تلاف صحابي اللي جم في فتح مكة. يا جماعة ده في التوراة. وسوف يأتي
حمدة يعني محمد لكل الامم في التوراة موجودة حتى الان. في الانجيل سيدنا عيسى بيقول لهم اما الان فاني ذاهب ولا تحزنوا لاني لم اذهب لن يأتيكم بركليتوس او الفركليت. الفركليت عربية بالزبط يعني محمد. يعني احمد عليه الصلاة والسلام. اسلموا يا جماعة
مايكل هارت في كتاب الخالدون مائة واعظمه محمد. باقرأ له في الكتاب لقيته بيقول انا ليه حطيت محمد في الاول؟ لان اي حد في الدنيا كان ممكن يتصور ان الحاجة العظيمة اللي عملها لو ما كانش عملها كان فيه حد تاني بعده عملها. لو كان اديسون ما اخترعش المصباح كان جه حد تاني اخترعه. انما اللي عمله محمد لا يمكن بشر
كان يقدر يعمله ابدا. سبحان الله العظيم. دول الكفار يا جماعة. تولستوي. تولستوي كان هيتقتل بسبب انه قال على سيدنا محمد انه شخصية من اعظم شخصيات التاريخ جوتا بيقول ان المثل الاعلى في التاريخ بعد بحثه هو محمد ابن عبدالله جوتة جوتة اللي بيعلمونا فلسفته وما يعلموناش هو قال ايه عن محمد بن عبدالله كل الناس
بيقول ان محمد لو اتى الان لاستطاع ان يحل مشاكل العالم كله وهو يحتسي فنجان من القهوة العربية. اليكسس كارل كان واخد جايزة نوبل في الطب بيقول من الزور والبهتان ان يقال على محمد انه غير رسول او على الاسلام انه غير دين من الله سبحانه وتعالى. انبهروا كلهم
غاندي لما قرأ سيرة الرسول زهل قال يا ريت كمان كتب سيرة اقرأها عن محمد ابن عبدالله. لسة ما حبتوش ؟ لسة ما حبتوش ؟ حبيب الله قدم مليون برهان لك ولك انه بيحبك. وانت قدمت ايه لغاية الوقت عشان تقول له انا بحبك يا رسول الله. لو حد مننا طلع عمرة المولد اللي جاية وهو طالع قدام اب
النبي هتقف قدامه بانهي وش هتقفي قدامه بانهي وش قدام حبيب الله صلى الله عليه وسلم. والنبي عليه الصلاة والسلام قدام قبره هتقول له ايه؟ هتقول له يا رسول الله احنا
عايزينهم يعتزروا انهم شتموك اعتزر انت الاول عن اذاك للنبي. قبل ما تطلب انهم يعتزروا عن اذاهم ليه؟ اعتزر انت الاول. المتبرجة تعتزر. تقول له خلاص يا رسول الله هلبس نقاب. اكل الربا يعتذر. المراب يعتزر. المرتشي يعتزر. اللي ما بيصليش يعتزر. اللي بيعصي ربنا يعتذر. اللي ملهي في الدنيا يعتذر. عايزين
نقدم اعتزار عملي لرسول الله صلى الله عليه وسلم. يا امة محمد يا امة حبيب الله. عايزين اعتزار عمل لرسول الله. لازم المناسبة دي تكون عملي من الامة كلها. كلها تقوم في جيش محمد عليه الصلاة والسلام. وتقول له خلاص يا رسول الله احنا بنعتذر لك عمليا بتوبة نصوح الى الله. وبعمل جد في
الدعوة الى الله. انا عايز اقول لكم قد ايه رسول الله صلى الله عليه وسلم قد ايه ربنا حبه قد ايه ملك السماوات والارض ربنا ومولانا قد ايه حبه وقد ايه ربنا كان بيحب النبي محمد عليه الصلاة والسلام وقد ايه مقامه عند ربنا ربنا سبحانه وتعالى يا جماعة
ربنا دافع عنه وهو حي. مش هيدافع عنه وهو ميت! ده العلامة احمد شاكر كان شاف واحد خطيب طلع على المنبر زمان ايام الملكية في مصر فلما طلع على المنبر جه طه حسين والامير اكرمه فطلع الخطيب بينافق الامير فبيقول له ايه؟ بيقول له ما عبس ولا تولى ازياءه الاعمى
طه حسين كانه بيعرض على النبي. احمد شاكر بيقسم بالله ان مرت الايام والخطيب المعلق المفوض اهو شافه عامل في مسجد بياخد جزم ناس يحافز لهم عليها لغاية ما يصلوا ويخرجوا. وشافوا في المنزر ده. وشوفوا ربنا بيخسف باللي باللي يعتدي على النبي زيه. انتم فاكرين يا اهل الدنمارك
بتعتدوا على محمد انتم بتعتدوا على الله. بتعتدوا على الملك العظيم. هو اللي يعتدي على ربنا. انتم فاكرين اللي يتحدى ربنا يتعمل له ايه ؟ لما امريكا عملت من سنين
صاروخ تشالنجر تشالنجر يعني المتحدي قالوا خلاص احنا ما فيش حاجة تعجزنا. عملوا تشالنجر وعملوا دعاية في الكون في الارض كلها. انا فاكر ايامها كنت طفل. هبلونا في كلها. باقي خمستاشر يوم على تشالنجر. باقي اربعتاشر يوم على تشالنجر. اتناشر يوم حداشر يوم عشر تيام. لدرجة العالم كله انبار. والستة اللي هيركبوا سيرة الشالنجر يجيبوهم شخصيات
بقى اسطورية ويجيبوا تكنولوجيا تشالنجر وكلنا يوم بقى بدأوا يعدوا بالساعات في الاخر. يوم بقى انطلاق شالينجر انا فاكر يوميها بقيت اتابع في التليفزيون عايز اعرف تشالنجر عمل ايه ما جاش اخبار. الله! هو مش النهاردة الشالنجر اللي كانوا قابلينني عليه بالليل في نشرة بالليل. لقيتهم بيقولوا ان بعد تسعتاشر سانية من طلوع تشالنجر اتحرقت
هو وكل اللي فيه ووقع في المحيط مش عارفين يجيبوا منه حاجة. بعد تسعتاشر سانية ليه يا رب؟ طب ما كان يتحرق فوق لأ. عشان في الكاميرا قدام عينينا كلنا
كده شفناه وهو بيتحرق. اتحدوا هتتحدوا مين ؟ اتحدوا ربنا بتوع تيتانيك لما امريكا عملت تيتانيك. وقال القبطان بتاعها لو ربنا نفسه ما يقدرش يغرقها. سبحان الملك وهي ماشية بعد يومين بقى في انسيابية في المحيط. دخلت في جبل جليد ما شافتوش ازاي! مش ممكن! ده اللي كان بيقودها قبطان من اعظم قباطين العالم. ازاي
ستة وتسعين متر كلهم غرقوا في خلال ساعتين. سبحان الملك العظيم! سبحان الله العظيم احد مليارديرات لبنان. وكان يعني عمل آآ عمل بتاع آآ يعني مدفن لنفسه بملايين وجابه بالرخام وعمل وقال انا لما مت تعالوا اشربوا خمرة هنا لرفيقه ورفيقاته. انا فوق الموت سبحان الله! وهو راجع مرة
الطيارة اتحرقت به وقعت في البحر حتى الان لم يجدوا له اثر. اللي ورثوا بنته. بنته ماتت اللي ورثها بنتها. بنتها ماتت ما كانش حيلتها غير كلب اللي ورسه كان شقى عمره كله عشانه. كلب لانه اتحدى ربنا. انتم بتتحدوا ربنا. انتم فاكرين انتم انتم عارفين انتم بتحاربوا مين؟ انتم عارفين مقام النبي ليه
بتشتموه عند الملك الجليل ايه؟ والله العظيم يا امة محمد. والله العظيم لو قمنا وفوقنا وربنا رأى مننا الخير والله العظيم هينتقم منهم في الدنيا انتقام لا قبل لهم به. اغبيا ما هماش عارفين بيحاربوا مين. مقام حبيب الله عند الله. عند مولانا سبحانه وتعالى. ده ربنا اعلى نبي رفعه
ابراهيم رفعه للسماء السبعة سيدنا محمد طلع سدرة المنتهى. سبحان الله العظيم! ده كلمة محمد مكتوبة على مفتاح الجنة. لا اله الا الله محمد رسول الله. مكتوب على مفتاح الجنة. ان الله
عن الذين امنوا يبقى مش هيدافع عن محمد سراقة بن مالك لما ركب الخيل وجري عشان يقبض على النبي عليه الصلاة والسلام وياخد الميت ناقة اللي قريش حملتها مكافأة يقبض على النبي الخيل بتاعته غرزت في الرمل اصل الرمل
عارف ربنا وعارف محمد والخيل عارفة ربنا وعارفة محمد. بتحاربه مين ؟ ده انتم الاسلحة اللي في ايديكم عارفة ربنا وبتصلي على رسول الله. صلى الله عليه وسلم. ده انتم
اللي في ايديكم جنود لله والله العزيم يا جماعة. اه يا امة محمد لو عندنا يقين اه سيدنا محمد لما كان يقف بين ايدين ربنا يقف بين ايديه اول ما يقف بين ايديه
يقول له لبيك لبيك وسعديك جاي لك يا رب جاي لك اول ما يسجد يهوي ساجدا كأني مش مصدق ان الباب اتفتح. ينزل ساجد بسرعة ولما يهوي ساجدا ربنا يقول له وتقلبك في الساجدين
عامل زي الطير اللي دخل جنينة قعد يدق يتنقل ما بين الشجر اللي في الجنة ديت وهو مبهور. سيدنا محمد قلبه في السجود قعد يتنقل ما بين الحب واليقين والاخبات والانابة وصدق وتقلبك. قاعد يتقلب قلبه ما بين مقامات اليقين والاخبات لله. ياه ده سيدنا محمد وهو جاي ينام
كان وهو بينام عارف ان قلبه هيطلع ليه؟ يطلع لربنا. كان بيقول اني ابيت عند ربه. ده انا ما ابقاش تحت خالص. ده انا اللي بيبقى تحت معكم وانا نايم جسمي
انما روحي فوق عندك يا رب لسة ما حبتوش لسة ما حبتوش لسة ما حبتوش وربنا بيقول له انا فتحنا لك لك لك فتحا مبينا. العلماء قالوا لك يعني عشانك انت. يعني فتح مكة ده كان عشانك
انت يا محمد كان كرامة لك انت يا حبيب الله. ده ربنا بيقول له لعمرك انهم لفي سكرتهم. سكرتهم. لعمرو العلماء قالوا ربنا يقسم بحياة النبي اه ليه ربنا اقسم بحياة النبي؟ لانها حياة غالية. ملاها طول الليل بالتسبيح. وطول النهار بالعبادة. في كل لحزة من حياته كان بيعبدك يا رب
في كل لحظة من عمره كان بيسبحك يا رب بكل ذرة من كيانه كان بيمجدك يا رب وربنا اعلم ان حياة سيدنا محمد غالية قد ايه فبقت غالية عند ربنا سبحانه وتعالى. ربنا يقول له فانك باعيننا. ده انت انك ما تتوصفش به
اوصفها ازاي ؟ اوصفها ازاي ؟ حبيب الله صلى الله عليه وسلم انا عايز اقول لك سيدنا محمد عليه الصلاة والسلام كان صفاته مبهرة قد ايه ؟ انا عايزك تنبهري معي دلوقتي بصفات النبي صبره المبهر ما فيه صبرين كتير انما صبر سيدنا محمد
المبهر اللي يبهرنا وهو عنده ست سنين. وطالع مع امه وحليمة السعدية هم التلاتة بس. طالعين في الطريق تموت امه في الطريق. ما فيش غيره هو طفل عنده ست سنين يدفن امه بايديه. لان ما فيش حد ويفضل الموقف في زهنه سنين لغاية بعد حوالي ستين بعد كده بعد
اربعة وخمسين سنة لما ييجي في فتح مكة او في حج او في العمرة القضاء يروح عايز يستغفر لامه يقف على القبر لغاية ما الشمس تطلع لا يؤذن له فيبكي حبيب الله. عليه الصلاة والسلام. ابنه كان عنده سنة ونص. ابنه ابراهيم سنة ونص سنة ونص دول يا جماعة. في الطب كان عندنا يقول لك دول بالاطفال في الوقت ده بيبقى لهم لغة
خاصة كده بتسحر قلب الام والاب. بتخلي الام والاب يبكوا من كتر حب الاطفال في السن ده. وهو في السن داهو ربنا ياخده. ياه ربنا يقول له لا يا محمد. انت قلبك لي انا بس يا محمد. قلبك مش بتاع حد تاني خالص يا محمد. الالف مليار خلية اللي فيك ما يعبدوش حد غيرك
ولا يحبوا حد غيري ولا يعرفوا حد غيري. حبيب الله. حبيب الله يا جماعة كان زهده زهد مبهر. مبهر. لما عمر ابن الخطاب دخل على النبي بيت النبي عمر بكى. يا رسول الله ده انت بيتك ما فيهوش سجادة. ده ما فيهوش حاجة تنام عليها. ده ما فيهوش يا رسول الله كسرى وكسر بيناموا على الحرير. قال له
اوفي هذا انت يا ابن الخطاب؟ ياه! انت لسة هنا يا عمر! انت لسة يا عمر اما ترضى ان تكون لهم الدنيا ولنا الاخرة رحمة مبهرة. عبدالله بن ابي بن سلول اللي اللي شتم النبي. اللي قال على الصحابة سم من كلبك يأكلك. اللي قال عن الرسول ليخرجن
من الاذل اللي سب عرض السيدة عائشة لما يموت الرسول يكفنه في هدومه ويدفل عليه من ريقه ولعله يرحم بصدقه ويصلي عليه ويقول لا استغفر الله له. رقة مبهرة. يقول لك احد جبل جبل يحبنا ونحبه. في شعر ايه اكتر من كده؟ في اكتر من كده؟ يقين
مبهر يقين وهو مع سيدنا ابو بكر في الغار ابو بكر يبص فوق كده يلاقي المشركين يا رسول الله لو نظر احدهم تحت قدميه لرآنا زي صدام حسين لما كده في المكان اللي كان مستخبي فيه وفجأة يبص فوق يلاقي الامريكان واقفين داير ما يدور. فيبص ايه ده! ده لو واحد بص تحت رجليها يشوفني. تخيلوا النبي يقول له ايه
لا تحزن ان الله معنا خلصت يا رسول الله خلاص. صدق مبهر كان يقف في قيام الليل سدره زي صوت حلة الماية اللي بتغلي على النار من كتر همه عليك
من كتر همه عليك. من كتر ما كان كل همه ان احنا يا جماعة نطلع مسلمين ونطلع عارفين ونطلع ندافع عنه ونطلع ننصر سنته عليه الصلاة والسلام. صدق مبهر يا جماعة. عفو مبهر. يا رسول الله. المرأة اليهودية اللي تحط لك السم في الشاة. المرأة اليهودية
تعفو عنها يا رسول الله يا رسول الله اللي يحاول يترك الاعرابي اللي يرفع عليك السيف يقول لك من يمنعك مني. الاعرابي دهوت تعفو عنه يا الهي يا الهي على العفو المبهر والرحمة المبهرة والزهد المبهر والشجاعة المبهرة. الرسول عليه الصلاة والسلام من كتر شجاعته يعني وصلت لدرجة يا جماعة
في غزوة حنين والصحابة لما اتفرقوا وقف يقول انا النبي لا كذب. انا النبي لا انت نبي ده في الرتب العسكرية في الحروب بتخلع رتب ساعتها لانها لو اتعرفت هيستقصدوها. واقف في وسط جيش المشركين مش هامه. بيقول انا النبي انت عرفتهم عرفتهم انك انت القائد ده كلهم هيتلموا عليك. انا النبي لا كزب
شجاع عليه الصلاة والسلام انا عايزك قد ايه قد ايه الكون بيحبك يا محمد قد ايه الكون بيحبك. قد ايه الحجر بيحبك قد ايه ملايكة السماوات بتصلي عليك وحيتان البحر بتصلي عليك. ونمل الجحور بيصلي عليك. وربنا سبحانه وتعالى يصلي عليك يا محمد يا ابن عبدالله
قد ايه يا رسول الله الشوق اللي في قلوبنا لك اشتقنا لك يا حبيب الله. اشتقنا لليوم اللي نقابلك على الحوض فيه. اشتقنا نضمك ونشوفك قدام عينينا ونشوف ملامحك لاول مرة في حياتنا. ونحضنك ونضمك ونبكي على الحوض. نقول لك يا رسول الله احنا مش عطشانين ماية. احنا مش عايزين نشرب ماية
احنا عطشانين ان احنا نملي عينينا من وشك يا رسول الله. احنا عطشانين ان احنا نحضنك ونضمك. عطشانين يا رسول الله احنا نقبلك. عطشانين ان احنا بيقول لك احنا تعبنا بعدك قد ايه واستحملنا قد ايه عشانك وجاهدنا قد ايه عشانك. احنا عطشانين لليوم اللي هنملي عنينا منك يا رسول الله. يا حبيب الله
يا ولي الله، عليه الصلاة والسلام رسول الله جه اليوم اللي البدر ربنا اذن انه ينطفئ والسراج ربنا اذن انه ينطفئ جه اليوم اللي حبيب الله خلاص الكنز اللي ربنا اداه لنا ربنا اذن ان هو ياخده تاني
جه اليوم اللي خلاص البدر اللي جه ينور لنا الارض لفترة من الفترات ربنا اذن انه يطلع في السماوات ينور في السماء يجاور الله. جه اليوم اللي الخليل هيلقى خليله. جه اليوم اللي البدر اللي ربنا نور لنا حياتنا به
مللنا حياتنا بالامل والرحمة والخير والدين. والاتصال بالله به. جه اليوم اللي ربنا هياخده خلاص سيدنا محمد قبل موته بسنة عليه الصلاة والسلام. ربنا سبحانه وتعالى ينزل جبريل مرتين يراجع القرآن. ليه يا رب؟ ده كان كل سنة مرة
النبي يعرف ان هو ده موته معاز رايح اليمن يقول له يا معاذ لعلك لا تلقاني بعد عامي هذا. خد بالك يا معاز ممكن تكون دي اخر مرة هتشوفني فيها. يقف في حجة الوداع يقول لهم لعلي لا احج بعد عامي هذا
خدوا بالكم الحقوا الفرصة الفرصة بتروح من ايديكم الوقتي النبي عليه الصلاة والسلام يعتكف في السنة دي عشرين يوم. بعد ما كان بيعتكف عشر تيام كل سنة قبل تلات شهور من موته ربنا ينزل اليوم اكملت لكم دينكم
يعني خلاص يا محمد يا ابن عبدالله الدين كمل. مهمتك خلصت خلاص. خلاص كنت بتجوع ما عدتش اجوع بعد النهاردة. ما عدتش هتتعب بعد النهاردة. ما عدتش في حد هيرميك بالحجارة ويدمي رجليك بعد النهاردة. ما عدش حد هيشتمك ويقول عليك مجنون بعد النهاردة. خلاص ما عدش فيه كرب عليك بعد النهاردة. خلاص هتطلع لحبيبك
ومولاك عشان يعوضك. انت عشت حياتك كلها يا محمد يا ابن عبد الله بتدي وبتضحي. عشت حياتك كلها وانت ما تعرفش غير العطاء انت النهاردة يا محمد يا ابن عبدالله هترجع خلاص
اليوم اكملت لكم دينكم. وقبل موت النبي بايام بحوالي عشر ايام. يؤمر انه يروح يزور قبور البقيع ويصلي على شهداء احد. بيودع وبيودع الاحياء ومعه ابو مويهبة مولاه فيقول له يا ابا موهبة ان ربي خيرني بينما عند الله بين لقاء
الله والجنة وبين الخلد في الدنيا والملك فيها ثم الجنة. فقال يا رسول الله فاختر الخلد في الدنيا ثم الجنة. قال لا يا ابا لقد اخترت لقاء الله. اخترت ربي اللي خلاص ما عدتش قادر من كتر الشوق اليه. اخترت لقاء ربي والجنة. يروح النبي من البقيع
فالسيدة عائشة بتقول له ورأساه انا مصدعة يقول لها بل انا ورأساه. اول مرة النبي يشتكي من راسه. اول مرة يمسكه صداع رهيب وتبدأ حرارة النبي ترتفع. ويبدأ النبي عليه الصلاة والسلام يتحامل على نفسه لغاية ما ييجي فترة خلاص ما عدش قادر. فيروح لبيت السيدة عائشة وهو رابط رأسه بعصابة مولعة
شدة حرارة النبي ومسنود من الناحيتين ورجليه بتزحف على الارض. ما هوش قادر يشيل نفسه من كتر الالام اللي في جسمه. يروح في اوضة السيدة عائشة. قبل موت النبي عليه الصلاة
بالسبع تيام يتحامل ويخرج للصحابة يقول لهم وددنا انا رأينا اخواننا. انا وحشني اخوانا او يقولوا يا رسول الله مش احنا لها ده انتم انتم اللي بتتفرجوا علي دلوقتي. الرسول اشتاق لنا يا ترى اشتاقنا ليه ولا لأ ؟ والرسول عليه الصلاة والسلام
قبل موته بخمس تيام يخرج للصحابة وراسه مربوطة ويقعد على المنبر مش قادر يقف عليه الصلاة والسلام. يقول لهم من كنت قد جلدت له ظهرا فهذا ظهر فليفتقد منه من كنت قد شتمت له عرضا فهذا عرضي فليستقم منه. قبل الا يكون دينارا ولا درهما. ان عبدا خيره الله
بين زهرة الحياة الدنيا وبين ما عند الله فاختار ما عند الله. يسيبهم النبي ويدخل. قبل موته باربع تيام عليه الصلاة والسلام. يتحامل على نفسه ويخرج بيصلي بهم المغرب صلى الله عليه وسلم ويصلي بهم بسورة المرسلات اخر سورة النبي صلى بها عليه الصلاة والسلام. يدخل يخشى عليه ينام
فكل ما يصحى يقول اصلى الناس؟ الناس يقولوا يا رسول الله ده مستنيينك تخرج تصلي بيوم العشاء. ما هوش قادر. يخشى عليه تاني. اصلى الناس يا رسول الله مستنيك. طب هاتوا مية
علي مية يقوم النبي عليه الصلاة والسلام يحاول يتحمل عشان يصلي بهم يقع الرسول عليه الصلاة والسلام. ويبقى اول صلاة يعجز رسول الله انه يصلي مع الصحابة فيها. ومن ساعتها دي اخر
صلاة صلى بها مع الصحابة. اخر مرة شافه النبي عليه الصلاة والسلام. قبل موته بتلات تيام وهو نايم يقول لهم لا يموتن احدكم الا وهو يحسن الظن برب انا النبي خلاص عاد عايش مع ربنا ما عادش عايش معنا. قبل موته بيومين الاستعدادات الاخيرة للقاء الله. يعتق كل العبيد اللي عنده والموال اللي عنده. يطلع
كل المال اللي عنده لله. يتصدق يوقف السلاح بتاعه للمسلمين. السيدة عائشة كان ديره مرهونة ما كانش معه الفلوس اللي يفك رهن درعه بها. السيدة عائشة ما كانش عندها غير شوية شعير في كيس. الزيت بتاع المصباح ما كانش معه فلوس تجيب زيت. بعتت استلفت من واحدة جارتها زيت
اليوم الاخراني في وفاة النبي عليه الصلاة والسلام. في اخر يوم ساعة ما الصحابة كانوا بيصلوا الفجر بامامة ابو بكر الصديق. يقوم الرسول وهم في وسط الصلاة ارفع الستارة اللي كانت ما بين بيته وما بين الصحابة. ويبص في وجوه الصحابة وهم واقفين مالين المسجد. والخشوع على وشهم والنور على وشهم. يتبسم رسول الله صلى
يتبسم ليه ؟ سمرة حياته ثمرة عمره اللي عاش عمره كله يبني فيها. ثمرة حياته الرجالة اللي هتشيل الدين من بعده. الرجالة اللي هتعلم الناس مين ربنا من بعد محمد. الرجالة اللي هيقفوا في وش
المرتدين وفي وش مدعي النبوة وفي وش كسرى وقيصر وهينشروا الدين في العالم كله. يبص للخشوع اللي في وشهم يطمن على الدين من بعده الستارة الصحابة يبصوا للنبي يكادوا يفتنوا يشاور لهم لأ خلاص خليكم زي ما انتم ويدخل ينام الحبيب. في اللحظة دي يبدأ يشتد عليه الالم لدرجة انه
مش قادر ينطق. يدخل احد الناس معه سواك. يبص له السيدة عائشة تفهم. تاخد السواك يقعد يستك به احسن ما استاك عليه الصلاة والسلام. بيستعد للقاء الله يعطر فمه لقول لا اله الا الله عند الموت عليه الصلاة والسلام
تدخل السيدة فاطمة تلاقي حالة النبي اتغيرت تماما. تماما تقول له وكرب ابتاه. انت مالك! ابويا ما له؟ السيدة فاطمة لما شافت الرسول قال لها يا فاطمة لا كرب على ابيك بعد اليوم خلاص يا فاطمة. ما عدتش اربط الحجر على بطني من الجوع بعد النهاردة. ما عدتش الف على رجلي الرقاع من التعب بعد
ارضى في الجهاد. ما عدتش يا فاطمة خلاص هي جوة يوم وهاشبع يوم. ما عدتش يا فاطمة هيمر الهلال تلو الهلال تلو الهلال. لا يوجد في بيتي شيء اوقده اواكله
غير التمر والماية. ما عدتش يا فاطمة خلاص هاتعب. ما عادش الناس هيحطموني بعدما حطمه الناس. الناس حطمت صحة رسول الله صلى الله عليه وسلم. لا لا كرب على ابيك بعد اليوم. سيدنا انس يدخل يلاقي النبي بيحاشرك وهو يقول كان الحبيب يغرغر وروحه تجود وهو يقول الصلاة
وما ملكت ايمانكم. الصلاة الصلاة ومهما لكت ايمانكم. الصلاة الصلاة وما ملكت ايمانكم. الحبيب عليه الصلاة السلام. بيقول لغاية ما صوت الحشرجة في صدره فضل ولسانه عجز عن النطق بعد كده. عليه الصلاة والسلام. اسامة ابن زيد يدخل على النبي. النبي مش قادر يقعد
يرفع ايديه لفوق من غير ما ينطق ويمسح على اسامة. مش قادر بيدعي بقلبه لاسامة ابن زيد رضي الله عنه. وتيجي اخر لحظات في عمر رسول الله. اخر لحزة في عمر النبي لما الحرارة تشتد عليه اشتياد رهيب. السيدة عائشة تجيب ماية جنبه يبدأ يحط ايده في الماية ويمسح على ايده. ويقول اللهم خفف علي سكرات
ان للموت لسكرات وبعد كده السيدة عائشة قاعدة ما هيش عارفة النبي ما له. عليه الصلاة والسلام وبعد كده تسمعه بيقول مع النبيين والصديقين والشهداء والصالحين اللهم اغفر لي وارحمني والحقني بالرفيق الاعلى. اللهم الرفيق الاعلى. اللهم الرفيق الاعلى. اللهم الرفيق الاعلى
تعرف السيدة عائشة انه بيخير ما بين الدنيا وما بين ربنا. وبيختار ربنا عليه الصلاة والسلام. وبعد كده يقع راس رسول الله على صدر عائشة. وتسقط ايديه في اناء الماية اللي كان جنبه وهي مش عارفة ان النبي مات مش فاهمة ايه اللي حصل. يدخل عمر ابن الخطاب والمغيرة ابن شعبة فيبص عمر ابن الخطاب فيقول يا رسول الله
ما اثقل غشيتك يا رسول الله! ده انت مغمى عليك! والاغماء تقيل اوي عليك يا رسول الله! يخرج عمر بن الخطاب والمغيرة من الباب! المغيرة يقول له يا عمر! لقد
قد مات رسول الله. يقول له ايه ؟ انت بتقول ايه ؟ ما مات رسول الله. سيدنا عمر يكاد يجن. انت ازاي بتقول انه مات؟ رسول الله ما ماتش. رسول الله راح عند
زي ما موسى راح عند ربنا اربعين يوم وهيرجع يقطع رقاب اللي هيقولوا ان النبي مات. ما مات رسول الله. ولكن ولكن ذهب الى الله الى الله كموسى وسيرجع رسول الله ما ماتش. سيدنا عمر ابن الخطاب يفقد عقله. سيدنا ابو بكر الصديق يفقد صوابه تماما. سيدنا ابو بكر الصديق ييجي من اعلى المدينة
يبص على النبي يعرف ان النبي مات يقبل رأسه ويخرج للناس في المسجد يقول لهم من كان يعبد الله فان الله حي لا يموت. ومن كان يعبد محمدا فان محمدا قد مات. وما محمد الا رسول قد خلت من قبله الرسل
افان مات او قتل انقلبتم؟ سيدنا عمر اما بيسمع الاية يقول بس خلاص فعرفت ساعتها انه الحق. وان رسول الله قد مات يقع من طول عمر ابن الخطاب. خلاص يا رسول الله. خلاص البدر اللي طلع علينا ونور حياتي تلاتة وعشرين سنة. عدت اجي بالليل ما الاقيهوش في حياتي. الشمس اللي كانت
منور لي كل يوم عدت اجي مش هلاقيها. خلاص يا رسول الله لما واحد مننا هيقول نفق حنظلة وعايز ييجي يشتكي لحد مش هيلاقيك. خلاص يا رسول الله ما عدناش
نيجي ونسمع منك كل يوم خلاص البدر هيتطفى اخيرا. يعرف عمران النبي مات بلال. يطلع يأزن لصلاة الفجر. اول ما يوصل لكلمة اشهد ان محمدا الله يبكي وصوته يتخنق من الدموع وينزل ويقسم انه معاد هيأذن لحد غير رسول الله. ما ادنش بعد كده غير لما فتح المسجد الاقصى. وعمر اقسم عليه
يؤدن في المسجد الاقصى. رضي الله عنهم جميعا. انس بيقول لما دخل رسول الله المدينة اضاء فيها كل شيء. ولما مات رسول الله اظلم فيها كل شيء. النور اللي كان منور حياتنا البدر اللي طلع علينا ونور لنا حياتنا. ده ربنا يا جماعة لما وصف الشمس في القرآن
وصفها بانها سراج. ولما وصف القمر في القرآن وصفه بانه منير. وحينما وصفك يا حبيب الله جمع لك ما وصف به الشمس والقمر فوصفك بانك السراج المنير. السراج زي الشمس بينور نهارنا. والقمر زي والمنير زي القمر بينور ليلنا منور
وحياة يا رسول الله عليه الصلاة والسلام. السيدة عائشة تجلس في حجرة اه تسمع صوتهم وهم بيحفروا قبر النبي عليه الصلاة والسلام. السيدة فاطمة تبكي وتقول ازاي ازاي اهلتم الترب على حبيب الله؟ انطفأ السراج يا جماعة
انطفأ رسول الله مات الرسول بس الاسلام ما بتش. مات الرسول بس كان وراه رجالة مات الرسول لسة كان فيه رجالة رباهم بعمره واطمن عليهم في النظرة الاخيرة في الفجر قبل ما يموت عليه الصلاة والسلام. ساب رجالة ساب رجالة بتقول اينقص الدين وانا
اي يبقى احنا ميتين وهو بيقول لو انا حي يبقى ما ينفعش الدين ينقص يبقى احنا ميتين ما دام الدين بينقص ابو بكر الصديق بيقول والله لو منعوني عقال بعير كانوا يؤدونه لرسول الله لقاتلتهم عليه. عارفين يعني ايه عقال بعير؟ يعني بيقول لو جابوا الزكاة
كلها زكاة المواشي بس كانوا بيحطوا في رقبة الغنمة حبل يسوقوه بها وهم رايحين يودوها للصدقة. لو الحبل ده جابوا لي الغنمة وما جابوليش الحبل. جابوا لي الجمل وما جابوا ليش الحبل هاقاتله. عشان حبل! اه. عشان سنة. عشان السنة ما تنقصش. عشان سنة النبي
سنة النبي اللي احنا فرطنا فيها سنة النبي اللي احنا ضيعناها يا شباب. دين النبي اللي نقص واحنا احياء يا جماعة. دين رسول الله اللي كل يوم بينقص. واحنا كل يوم ارض جديدة بتحتل العراق
وافغانستان وفلسطين وغزة والسودان. واحنا احياء نرزق يا جماعة. كانوا رجالة. كانوا رجالة الخندق. كان طوله خمستلاف قدم. وكان عرضه خمسة قدم وعمقه عشرة قدم يعني حفروا الاف الاف وكانوا بيحفروا بايديهم والدنيا تلج وفي مجاعة. ومع زلك كانوا بيحفروا
رضي الله عنهم وهم قاعدين في صحيح البخاري. وقاعدين يقولوا نحن الذين بايعوا محمدا على الجهاد ما بقينا ابدا. احنا اللي بايعناك يا رسول الله وهنفضل ياه كانوا رجالة. انما الوقت يا جماعة الصحابي كان يبقى عريس ليلة دخلته وينادي الجهاد يسيب مراته ويطلع. الوقتي العرسان بتوعنا ليلة دخلتهم بيصلوا الفجر
اصلا ولا لأ ؟ الصحابي كان يبقى اعرج ما علهوش جهاد. يسمع دع الجهاد يقول اني لارجو الله ان اطأ بعرجتي هذه الجنة احنا بيبقى صحتنا يعني ما فيش بعد كده. وبنعمل ايه لدين ربنا؟ بنعمل ايه يا جماعة؟ بنقدم ايه؟ ابو بكر خرج من ما له اربع مرات
انت تقدري تخرجي من دهبك مرة عشان رسول الله. وتطلعي بطمن دهبك. شرايط وحاجات في الدعوة توزعيها في كل مكان. وتوزعيها على كل ميكروباص وعلى كل وسيلة مواصلات عشان رسول الله صلى الله عليه وسلم يعرف ابو بكر خرج من مال اربع مرات وعمر خرج من نص مال وعثمان جهز جيش العسرة كانوا هم بيصدقوا الدنيا حداك يقولوا احنا فداك يا
الله. كانوا رجالة يا جماعة. عرفتم ليه شتموا النبي؟ عرفتم ليه؟ لانه الحق. لانه حبيب الله. لانه النور المبين. لانه البدر الساطع. عرفتم ليه شتموا بيلاقي نوم باطل. لانهم انجاس. والطهارة الانجاس ما يقدروش يستحملوها. زي ما قالوا اخرجوا ال لوط من قريتكم. انهم اناس يتطهرون. يا اهل
دنماركو يا اهل السويد ويا اوروبا ويا امريكا ويا يهود الارض. خدوا بالكم اعملوا الفرقان الباطل بتاعكم. القرآن هينتشر اكتر. اشتموا النبي. سنة النبي هتزيد حرب الاسلام الاسلام هيزيد اكتر اعملوا اللي انتم عايزينه ما فيش فايدة. ما فيش فايدة انتم فاكرين ان بشر بيحارب بشر! ده بشر بيحاربوا الملك العظيم. سبحان
وتعالى. النبي عليه الصلاة والسلام بيقول على سنته عضوا عليها بالنواجز. بالنوازج. عليكم بسنتي يا شباب. يا بنتي! يا اختي! يا امي! يا ابويا يا حبيب قلبي يا جماعة عضوا عليها بالنواجذ. عارفين النواجز يعني ايه؟ النواجز اللي هي دروس العقل اللي بتطلع في اخر البوق. دروس الحلم
واشمعنى يا رسول الله؟ في الطب كنا بندرس ان دروس العقل دي اول حاجة بتطلع في وقت عقل الانسان. يعني انت لو اتبعت السنة يبقى انت عاقل لو ما اتبعتهاش يبقى ما فيش
تاني حاجة ان النواجز ديت عضلات اللي فوق النواجز دي اقوى عضلات في جسم الانسان. فانت بتعض باقوى ما تملك على السنة. في نفس الوقت النواجز دي اخر البوق فعشان تعض بها لازم هتعض بسنانك كلها. يعني النبي بيقول لك امسك في زنتي بايديك وسنانك. في نفس الوقت ان في اللي بيسموا النواجز ديت
اللي هي دروس العقل في الانجليزي ويصدم توث ويصدم يعني الحكمة وهو ده نفس الاسم اللي ربنا سمى السنة به في القرآن. ويعلمه الكتاب والحكمة الحكمة يا جماعة السنة هي الحكمة. عضوا على سنة رسول الله بالنواجذ. عض على نقابك من نواجز. عض على مصحفك اللي بتقرا فيه كل يوم بالنواجز
عضوا على دين الله بالنواجز. عضوا على المطويات وشرايط الدعوة اللي بتدعو الى الله بها بالنواجز يا جماعة. عضوا على قيام الليل بالنواجز. عضوا يا جماعة على دين وعلى اتصالكم لله بالنواجز عشان تبقوا مع ربنا سبحانه وتعالى
يعني هنا انا اعتبر قربت جدا من نهاية الحلقة الغرب بيفتخر بيفتخر علينا وبيقول لنا ان هو آآ يعني آآ هو اللي عنده العلم وهو اللي عنده كل حاجة واحنا متخلفين. ماشي. كان في مجموعة
شباب ركبوا مركب مع يعني مركبي بس امي ما بيعرفش يقرا ويكتب. فبدأوا يتريقوا عليه. واحد يقول له انت بتعرف فيزياء وكيميا؟ يقول له لأ. يقعدوا يضحكوا ويضربوا ايدهم في ايد بعض. واحد يقول له انت بتعرف جغرافيا وتاريخ يقول له لأ هيقعدوا يضحكوا ويضربوا كفهم في كف واحد. واحد يقول له انت بتعرف زرة وفلق؟ يقول له لأ. يدحك ويضربه كفو في كف بعض
دقايق والبحر هاج والسما اتلبنت والعاصفة قامت والموجة بقت عاملة زي الريشة وبيغرقوا. فقال لهم انتم تعرفوا تعوموا؟ قالوا له لأ. قال لهم خلاص يبقى يا حبيبي انت وهو. الناس دي عارفة فيزياء وكيميا بس ما عندهاش علم النجاة. علم النجاة. اللي حبيب الله علمه لي وعلمه لك. علم النجاة. علم
احنا ننجو في الاخرة. علم ان احنا نعرف ربنا سبحانه وتعالى وننجوا في الاخرة يا جماعة. علم النجاة. علم انك انت لما تنزل قبرك تجاوب ازاي على سيرة الملكين. علم انك انت لما تعدي
من على الصراط. تعمل ايه وانت بتعدي من على الصراط وتنجو ازاي وانت بتعدي من على الصراط. علم النجاة يا اخواننا. ازاي ان احنا ننجو يفتخروا علينا بايه؟ احنا النبي علمنا
اخطر علم واعلى علم على الاطلاق عليه الصلاة والسلام. المطلوب ايه؟ المطلوب ايه يا امة محمد؟ اول مطلوب يا امة محمد اعتزار عملي لحبيب الله. اعتزار عملي في شكل توبة نصوح لحبيب الله. اعتزار الامة كلها تقدمه. وتقول له خلاص يا رسول الله. تاني حاجة ان الوقتي عمرة المولد النبوي جاية
يا جماعة نحاول نطلع عمرة باي طريقة. نحاول ان احنا نروح. تقفي قدام قبر النبي عليه الصلاة والسلام. طبعا لا يدعى احد مع الله. تسلمي عليه. وتفتكر ساعتها وتفتكر ساعتها قد ايه ؟ احنا محتاجين نعتزر لرسول الله. عزرا يا رسول الله. معلش
معلش يا رسول الله بس انا بقدم الوقتي اعتزار عملي. بقدم اعتزار عملي بسلوكي وهييجي اليوم اللي هعتزر لك فيه بدمي وانا بدافع عن سنتك يا رسول الله تاني حاجة يا جماعة الصلاة على حبيب الله. انا مش قلت لك لسانك ما يبطلش صلاة على الرسول. انت بطلت ليه؟ انت وقفت ليه؟ مش قلت لكم انك طول الحلقة تقول عليه الصلاة والسلام
الصلاة والسلام. عليه الصلاة والسلام. انتم وقفتم ليه يا جماعة؟ ده النبي عليه الصلاة والسلام الاحاديس اللي وراكم دي كلها صحيحة. كلها صحيحة. اللي هقولها لكم دلوقتي. ان لله ملائكة
سياحين في الطرقات يبلغوني من امتي السلام. ربنا مخلي ملايكة مخصوص عشان تقول للنبي مين اللي سلم عليه؟ عليك السلام يا رسول الله والنبي عليه الصلاة والسلام بيقول انه من صلى علي فلا زالت الملائكة تصلي عليه ما دام يصلي علي. طول ما انت بتصلي الملايكة بتصلي عليك ايه رأيك في
فليقل احدكم او فليكثر. النبي عليه الصلاة والسلام بيقول من صلى علي صلاة عليه الصلاة والسلام. صلى الله عليه بها عشرة. الله! اه يبقى عند الله قد ايه ؟ النبي عليه الصلاة والسلام في حديث كان يعظمه ابن تيمية وابن القيم كان يقول ومختلف في سنده عند اهل العلم الا ان ابن تيمية وابن القيم كانوا بيعظموه جدا. بيقول
كان رجل على الصراط يزحف مرة ويحبو مرة ويتألق مرة فاتته صلاته علي فاقامته على قدميه وانجته عليه الصلاة والسلام. عليه الصلاة والسلام. لما ابي ابن كعب قال للنبي اجعل كل صلاتي لك كل ذكر يبقى صلاة عليك يا رسول الله. اقعد ليل نهار اصلي عليك يا رسول الله. قال له اذا
تكفى همك ويغفر ذنبك. هموم الدنيا والاخرة كلها. واحد يعني اعرفه بيصلي في المسجد فجا له واحد كبير قال له انت مش ملاحظ ان انا شكلي اتغير الايام اللي فاتت ديت وبقى شكلي
قال له يعني ايه؟ قال له انا عندي سكر وضغط وبيتي كله مشاكل وحياتي كلها هموم. انا بقى لي فترة ادمنت الصلاة على رسول الله صلى الله عليه وسلم. من اول ما بدأت
الصلاة على رسول الله عليه الصلاة والسلام. ربنا خفف عني المرض وراحت كل اعراض المرض. والبيت كله بقى ما فيش فيه اي مشاكل خالص على الاطلاق. عليه الصلاة والسلام. يبقى
الصلاة على رسول الله بقى. يبقى نصلي ليل نهار على حبيب الله بقى. الحاجة التالتة يا جماعة جيش محمد. عايزين ننضم لجيش محمد. قال تعالى وكاين من نبي قاتل معه ربيون كثير فما وهنوا لما اصابهم في سبيل الله وما ضعفوا وما استكانوا والله يحب الصابرين. هتنضموا للجيش ولا
فاليهود احتلوا فلسطين القدس سنة سبعة وستين عملوا مزاهرات في القدس وقالوا محمد مات خلف بنات. خلف بنات يا رجالة ولا هنقول لهم ان احنا رجالة؟ يا جماعة كل واحد
ينصر الدين باللي يقدر عليه. سمامة بن اثال كان تاجر قمح قال انا هامنع القمح عن مكة. سيدنا ابو بكر الصديق الصديق كان تاجر له علاقات كتير. قال انا هاستغل علاقاتي في ادخال
الناس دي في الاسلام وجاب اكبر تجار مكة للاسلام. سيدنا سلمان الفارسي كان عنده خبرة عسكرية. آآ قال للرسول عليه الصلاة والسلام فكرة الخندق اللي حمت المسلمين في غزوة الخندق
كل واحد كان عايز حسن ان زابط كان بيكتب شعر. حسان ابن ثابت الف شعر في نصرة النبي. عليه الصلاة والسلام. كل واحد يعمل اي حاجة. كلمتين وبس. بعد الستين دقيقة اللي بنتكلم فيهم
كلمتين وبس الدعوة والتوبة بس. التوبة لاعتذار العمل لرسول الله صلى الله عليه وسلم. اول اعتزار عملي. والدعوة الى الله. وتوزيع شرائط في وسائل المواصلات. عشان الناس كلها تسمع وتوزيع شرايط على الناس اللي نعرفها. وتوزيع شرايط نصرة النبي. والكلام عن نصرة النبي. وكل ما تيجي حد يكلمك في التليفون او يكلمك في اي حاجة. دخل كلمة طب صل على النبي في اي
في حاجة في اي حاجة. عشان كل الناس في كل حاجة تقول عليه الصلاة والسلام. عليه الصلاة والسلام. لو رآك لاحبك سيدنا ابن مسعود لما شاف واحد من السلف قال له لو رآك رسول الله لاحبك. لو شاف دموعك وخشيتك وبكاءك وقيامك وصيامك
ودعوتك وجهدك وطهارتك وعفافك ونور الايمان اللي على وشك باحبك هل لو رآك رسول الله لاحبك هل لو رأيك حبيب الله لاحبك؟ احنا كنا مع رحلة النهاردة يا جماعة. رحلة مع البدر اللي نور حياتنا
رحلة مع الشمس اللي نورت حياتنا رحلة مع البدري اللي كانت حياتنا ظلام في ظلام. وقلوبنا كانت قبور قبل ما يطلع عليها. وقبل ما ينور لنا ليلنا ونهارنا. خدوا سنة رسول الله عشان حياتنا كلها تنور
خليكم مع حبيب الله. خليكم مع دين الله. انصروا انصروا خليل الله صلى الله عليه وسلم اللهم انصر حبيبك. قولوا امين. قولوا امين بقلوبكم. بطلوا صلاة على الرسول بقى الدقيقة دهيت بس. نقول امين ونرجع نصلي عليه تاني عليه الصلاة والسلام. اللهم انصر سنة
اللهم انصر سنة حبيبك في كل مكان. اللهم انصر دين الاسلام في اوروبا وامريكا واستراليا وفي كل مكان يا رب العالمين اللهم ادخل عبادك جميعا في رحمتك. اللهم اهد غير المسلمين كما هديت المسلمين. اللهم انتقم ممن اذى نبيك. اللهم فاهدهم او
اللهم استعملنا ولا تستبدلنا. اللهم استعملنا ولا تستبدلنا اللهم لا تستبدلنا. لا تتولى عنا. لا تنتقم منا بمعاصينا. لا تعاقبنا بمعاصينا وسيئاتنا. يا رب يا رب سخرنا لنصرة حبيبك في الدنيا. اللهم كما امنا به ولم نرى. اللهم كما احببناه ولم نرى. اللهم
كما اشتقنا اليه ولم نرى. اللهم كما امنا به ولم نرى. فلا تفرق بيننا وبينه حتى تدخلنا مدخلا اللهم اسقنا من يده الشريفة شربة ماء على حوضه في ظل عرشك لا نظمأ بعدها ابدا. اللهم شفعه فينا. اللهم انا نشيدك
كانا نحبك ونحب حبيبك محمد ونعاهدك على ان نعيش حياتنا لنصرة سنة نبيك. عليه الصلاة والسلام. تبنا الى الله ورجعنا الى الله وندمنا على ما فعلنا وعاهدناك يا رب على الا نعود الى المعاصي ابدا وعاهدناك يا رب على نصرة
بكل ما نملك اللهم تقبل منا وثبتنا واهدنا وسددنا. سبحانك اللهم وبحمدك اشهد ان لا اله الا انت استغفرك واتوب اليك وجزاكم الله خيرا فمحمد باق ما بقي الدنيا فمحمد باق فمحمد باق ما بقي الدنيا
يا رحمن. الرحمة